Haala amma jiruun dhimmootni Invastiment hundi Manneen Murtiiti kan hindhiyaanne yoo ta’ellee, dhimmoota invastimentii Manneen Murtiitti dhiyaatan waggaa lamaa fi isaa ol murtii osoo hinargatin haalli isaan itti turan ni jira29. Invastarootni, keessumaayyuu, invastarootni biyya alaa waldhabiinsa invastimentii gara Manneen Murtii dhiyeessan dhimmi isaanii yeroon murtii kan hinarganne yoo ta’e, kaappitaala isaanii fudhachuun gara biyyoota birootti socho’uu ni danda’u. Dhimmootni invastimentii daangaa aangoo Manneen Murtii keessatti kufan kan jiranii fi Manneen Murtiitti kan dhiyaatan yoo ta’e dhimmicha ilaaluun yeroo gabaabaa keessatti murtii itti kennuu qabu.